सिंहस्थ 2016 : कामों को पूरा करने की डेट लाइन 31 जनवरी
उज्जैन | सिंहस्थ 2016 की तैयारी के सभी काम 31 जनवरी 16 तक पूरे किए जाएंगे। फरवरी में केवल वेरिफिकेशन और टेस्टिंग होगा। एक मार्च को मेला कार्यालय को सभी काम हैंडओवर कर दिए जाएंगे। मुख्यमंत्री कामों की धीमी रफ्तार से नाराज हैं। सीएम 10 से 15 जनवरी के बीच आएंगे और पूर्ण हो चुके कामों का लोकार्पण करेंगे। प्रभारी मंत्री भूपेंद्रसिंह ठाकुर शनिवार को सिंहस्थ मेला कार्यालय में विभागवार सिंहस्थ तैयारियों की समीक्षा के दौरान काम की रफ्तार से नाखुश दिखे। उन्होंने कुछ कामों को मौके पर जाकर देखा। उन्होंने हर काम को पूरा करने की आखिरी तारीख तय कर अधिकारियों से कहा ये सिंहस्थ के काम हैं, इन्हें रुटीन की तरह मत लो।
एमआर-10 में रेलवे ओवरब्रिज का काम चालू नहीं होने पर अधिकारियों ने जब तर्क दिया कि हमारा काम चल रहा है, रेलवे का चालू नहीं हुआ है तो प्रभारी मंत्री ने कहा वो कौन-सी तकनीक है कि रेलवे के ब्रिज के बिना वाहन कूदकर निकल जाएंगे। खान डायवर्सन में रेलवे लाइन के नीचे से पाइप लाइन निकालने के मामले में जल संसाधन ईई मुकुल जैन ने बताया रेलवे 2.37 करोड़ रु. मांग रहा है। कलेक्टर कवींद्र कियावत ने कहा रेलवे को पत्र लिखा है। प्रभारी मंत्री ने कहा पत्राचार में सिंहस्थ आ जाएगा और काम नहीं होगा।
रेलवे एनओसी नहीं देगा तो कैसे काम करोगे। रेलवे को पैसा जमा कराओ और काम पूरा करो। घाटों पर रेलिंग का काम शुरू नहीं होने पर अधिकारियों ने तर्क दिया कि अभी जरूरत नहीं है, तो मंत्री बोले- जरूरत तो अभी किसी चीज की नहीं है, सब काम मेले के दौरान ही कर लेना। वे महाकाल ओवरब्रिज की इंदौरगेट वाली शाखा का चौड़ीकरण पूरा नहीं हो पाने पर भी नाराज हुए। उन्होंने कहा- सरकार इतना पैसा खर्च कर रही है, समय पर काम पूरे नहीं हुए तो सोचो सरकार की कितनी बदनामी होगी। सीएम नाराज हैं, हम सबकी यह सामूहिक जिम्मेदारी है।
इन कामों की डेड लाइन तय
मंगलनाथ मंदिर का काम- 10 जनवरी
विक्रम कीर्ति मंदिर 5 जनवरी
एमआर-10 ब्रिज 31 जनवरी
आगररोड पर पाइप लाइन 10 जनवरी
गधा पुलिया से रविशंकर नगर होकर लालपुल तिराहा मार्ग 15 जनवरी
खान डायवर्सन 31 जनवरी
घाटों का सुधार कार्य 31 दिसंबर
मेला क्षेत्र में ट्रांसफार्मर लगाना 5 जनवरी
लालपुल से गऊघाट, भूखी माता-नृसिंहघाट, गुरुनानक घाट के समीप घाटों का निर्माण 31 दिसंबर
मंगलनाथ के पास घाट 15 जनवरी
वेधशाला के पास घाट निर्माण 31 जनवरी
अखाड़ों में विकास कार्य 31 जनवरी
फायर ब्रिगेड कर्मियों को प्रशिक्षण
नगर निगम फायर ब्रिगेड कर्मचारियों को प्रशिक्षण शीघ्र दिलाने के लिए महापौर मीना जोनवाल ने प्रभारी मंत्री को पत्र दिया। उनका कहना था कि अग्नि दुर्घटनाओं की रोकथाम के लिए फायर ब्रिगेड कर्मियों को प्रशिक्षण जरूरी है। नगरीय प्रशासन विभाग यह प्रशिक्षण दिलाएगा। उन्होंने आगररोड पर पीडब्ल्यूडी द्वारा पाइप लाइन नहीं डाले जाने को लेकर भी चर्चा की।
मीडिया से कहा
- महाकाल भस्मारती में वीआईपी कोटा नहीं होगा।
-नर्मदा-शिप्रा लिंक योजना से सिंहस्थ के लिए पानी मिलेगा।
- शिप्रा में खान और नालों का गंदा पानी नहीं मिलेगा।
- 9 करोड़ रु. से शिप्रा में ओजोनेशन योजना का परीक्षण होगा।
- बिजली कंपनी के कामों की जांच होगी।
ननि आयुक्त व मेला अधिकारी अलग होंगे
प्रभारी मंत्री ने बताया मेला अधिकारी और ननि आयुक्त पद पर अलग-अलग अधिकारियों की नियुक्ति जल्दी हो जाएगी।
आगररोड रोटरी में फव्वारा लगेगा
प्रभारी मंत्री ने बैठक के बाद त्रिवेणी पर शिप्रा की सफाई देखी। यूडीए अध्यक्ष जगदीश अग्रवाल ने सुझाव दिया, नए घाट पर आने-जाने के लिए पेंटून पूल बनाया जा सकता है। यहां एक समय में 1500 लोग नहा सकते हैं। केंद्रीय सिंहस्थ समिति अध्यक्ष माखनसिंह ने यात्रियों के लिए शेड लगाने को कहा। उन्होंने नीलगंगा पड़ाव स्थल, चामुंडा चौराहे पर उद्यान विकास, 450 बेड अस्पताल निर्माण, आगररोड रोटरी, विष्णु सागर का अवलोकन किया।
एसपी ने दिया प्रजेंटेशन
पुलिस सुरक्षा व्यवस्था को लेकर एसपी एमएस वर्मा ने प्रजेंटेशन दिया। उन्होंने मेले में होने वाली पुलिस प्रबंध, यातायात व सुरक्षा व्यवस्था की जानकारी दी। उन्होंने कहा कि मेले के दौरान कैमरों से नजर रखी जाएगी। नदी पर नौ पेंटून पूलों का निर्माण सेना से कराया जाएगा। उन्होंने मक्सीरोड व देवासरोड के चौड़ीकरण की जरूरत बताई।
पीडब्ल्यूडी अधिकारियों से कहा- जनता की तकलीफ समझो
hin_Deva hin_Deva hin_Deva hin_Deva hin_Deva awa_Deva awa_Deva bho_Deva bho_Deva awa_Deva mai_Deva mag_Deva hin_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva